[{"text_idx": "#000002", "text": "Viimase o\u0308o\u0308pa\u0308eva jooksul analu\u0308u\u0308siti Eestis 2 733 haigust COVID-19 po\u0303hjustava SARS-CoV-2 viiruse esmast testi, millest 57 testi tulemus osutus positiivseks."}, {"text_idx": "#000003", "text": "Rahvastikuregistri andmetel laekus enim uusi positiivseid testitulemusi Harjumaale, kus koroonaviirusesse nakatumine tuvastati 32 inimesel. Ida-Virumaale laekus 11, Vo\u0303rumaale kolm ning Jo\u0303gevamaale kaks. La\u0308a\u0308nemaale, La\u0308a\u0308ne-Virumaale, Saaremaale, Valgamaale ja Tartumaale laekus u\u0308ks uus koroonaviiruse juhtum. Nelja positiivse testitulemuse saanul puudus rahvastikuregistris ma\u0308rgitud elukoht. Reeglina on sellisel juhul tegemist va\u0308lismaalasega."}, {"text_idx": "#000004", "text": "Viimase 14 pa\u0308eva haigestumus 100 000 inimese kohta on 46,28"}, {"text_idx": "#000006", "text": "Po\u0303hja regionaalosakonna inspektorite ja\u0308lgimisel on u\u0308le 2000 inimese, kellest 332 on haigestunud. Kokku saab Po\u0303hja regionaalosakonna to\u0308o\u0308piirkonnas eristada seitset kollet, millest suurimad on Ida-Tallinna keskhaigla kolle (38 nakatunut, neist 25 to\u0308o\u0308tajat, 11 patsienti ja kaks kohviku to\u0308o\u0308tajat) ja La\u0308a\u0308nemere gu\u0308mnaasiumi kolle, kus on haigestunud 34 inimest. Pa\u0308a\u0308steameti koldega on seotud seitse juhtumit, nakatumisega to\u0308o\u0308kohal seitse ja pereringis kuus juhtumit. Haapsalu nostalgiapa\u0308evade koldes on 8 nakatunut. Teises to\u0308o\u0308koha koldes on hetkel 14 haigestunut"}, {"text_idx": "#000007", "text": "Ida-Virumaa uutest juhtumitest viis on seotud nakatumisega pereringis ja kahel juhtumi puhul toimus nakatumine to\u0308o\u0308kohal. U\u0308leja\u0308a\u0308nud juhtumite asjaolud on ta\u0308psustamisel. La\u0308a\u0308ne-Virumaa nakatumisjuhtumi puhul toodi haigus sisse Venemaalt. Kokku on Ida regiooni to\u0308o\u0308piirkonnas kaheksa aktiivset kollet, millest Kohtla-Ja\u0308rve to\u0308o\u0308koha koldega on seotud seitse, esimese Sillama\u0308e to\u0308o\u0308koha koldega 14 ja teise Sillama\u0308e to\u0308o\u0308koha koldega u\u0308heksa inimest. Tutvuskonna koldega on seotud 30, Tammiku po\u0303hikooli koldega 11 ning Kohtla-Ja\u0308rve su\u0308nnipa\u0308eva koldega viis inimest. Teise Ida-Virumaa pereliikmete ja tuttavate koldega on hetkel seotud seitse inimest. Kohtla-Ja\u0308rve kesklinna po\u0303hikooli koldega on seotud kuus haigestumist."}, {"text_idx": "#000008", "text": "Ida regionaalosakonna ja\u0308lgimisel on 917 inimest, kellest on haigestunud 183."}, {"text_idx": "#000009", "text": "Vo\u0303rumaale lisandunud juhtumite puhul toimus kahel juhul nakatumine to\u0308o\u0308kohas ning u\u0308hel juhul la\u0308bi perekontaktide. Tartumaa juhtum on sisse toodu Portugalist. U\u0308ks Jo\u0303gevamaa ja samuti Valgamaa juhtum anti u\u0308le Po\u0303hja regionaalosakonnale, sest inimesed elavad Harjumaal. U\u0308he Jo\u0303gevamaa juhtumi puhul ka\u0308ib veel nakatumise asjaolude ta\u0308psustamine. Lo\u0303una regiooni to\u0308o\u0308piirkonnas on ta\u0308nahommikuse seisuga u\u0308ks kolle \u2013 Vo\u0303ru to\u0308o\u0308koha kolle, kus on 20 inimest. Lo\u0303una regionaalosakonna ja\u0308lgimisel on koroonaviirusega seoses 423 inimest, kellest 51 on haigestunud."}, {"text_idx": "#000010", "text": "Saaremaale lisandunud juhtumi nakatumise asjaolud on hetkel veel ta\u0308psustamisel. La\u0308a\u0308nemaa nakatunu oli varasemate haigestunute la\u0308hikontaktne. Pa\u0308rnumaa nakatunu on Politsei\u2013 ja piirivalvekolledz\u030ci o\u0303pilane, kelle nakkusallikas on teadmata, kuid kes ka\u0308is nakkusohtlikul perioodil koolis. La\u0308a\u0308ne regionaalosakonna ja\u0308lgimisel on 221 inimest, kellest 22 on haigestunud."}, {"text_idx": "#000011", "text": "Terviseamet paneb su\u0308damele: Kuna la\u0308hikontaktiks loetakse olukorda, kus inimesed viibivad teineteisele la\u0308hemal kui 2 meetrit ja pikema aja jooksul kui 15 minutit, siis haigena koosviibimisele minek on kindel viis oma so\u0303pru nakatada \u2013 sageli viibitakse tunde tihedalt koos kinnises ruumis ning ra\u0308a\u0308gitakse valjul ha\u0308a\u0308lel. Viimane aitab viiruseosakestel aga veelgi paremini levida. Kindlasti vo\u0303iksid u\u0308ritustel osalejad oma telefoni paigaldada koroonaa\u0308pi HOIA, mis aitab vo\u0303imalikku la\u0308hikontakti to\u0303husamalt tuvastada."}, {"text_idx": "#000012", "text": "Ta\u0308nasest on vo\u0303imalik e-registratuuris panna endale koroonatesti aeg"}, {"text_idx": "#000013", "text": "Alates ta\u0308nasest saavad ko\u0303ik inimesed, kellel laekub perearsti saatekiri, endale koheselt panna koroonaviiruse SARS-CoV-2 proovi aja ise."}, {"text_idx": "#000014", "text": "Selleks saadetakse peale saatekirja laekumist avaliku testimise su\u0308steemi saatekirjas olevale telefoninumbrile lu\u0308hiso\u0303numi vo\u0303imalusega kasutada e-registratuuri koos lingiga. So\u0303numi saavad inimesed vanuses 18 ja enam eluaastat. Patsiendil on vajalik end e-registratuuri keskkonnas ID-kaardiga ja mobiil-ID identifitseerida (Smart ID-ga ei saa identifitseerida). Nii saavad inimesed endale kiiresti aja broneerida ja ei pea ootama testimiskeskuse ko\u0303net."}, {"text_idx": "#000018", "text": "Seoses koroonaviirusega vajab haiglaravi 35 inimest"}, {"text_idx": "#000019", "text": "Ta\u0308nase seisuga vajab Eestis koroonaviiruse to\u0303ttu haiglaravi 35 inimest, juhitaval hingamisel on u\u0308ks patsient. Koju saadeti 7 inimest. Uusi COVID-19 haigusjuhtumeid avati 6. Ta\u0308naseks on haiglates lo\u0303petatud 465 COVID-19 haigusjuhtumit 452 inimesega."}, {"text_idx": "#000020", "text": "Tervenenud on 2 605 inimest. Neist 2000 inimese (76,8%) haigusjuhtum on lo\u0303petatud, 605 inimese puhul (23,2%) on positiivsest testist mo\u0308o\u0308dunud rohkem kui 28 pa\u0308eva ja inimene ei viibi haiglaravil ehk ootab tervenemise kinnitamist."}, {"text_idx": "#000021", "text": "Eestis on kokku tehtud u\u0308le 213 000 esmase testi, nendest 3 371 ehk 1,58 protsenti on olnud SARS-CoV-2 viiruse suhtes positiivsed. Koroonatestide ta\u0308psemat statistikat saab vaadata siit."}, {"text_idx": "#000022", "text": "Olukord muutub to\u0303sisemaks \u2013 on oluline, et me kasutaksime ko\u0303iki vo\u0303imalusi, mis aitavad pidurdada viiruse leviku edasist laienemist. COVID-19 haigus on jo\u0303udmas eluta\u0308htsate teenuste ja riskiru\u0308hmadeni nagu haiglad ja hooldekodud. Arvestades viiruse leviku kasvu maailmas ja Euroopas, tuleb va\u0308lisreisid a\u0308ra ja\u0308tta ning veeta koolivaheaeg Eestis. Igau\u0308he ka\u0308itumisest so\u0303ltub, kas saame va\u0308ltida suuremaid piiranguid ja ja\u0308tkata tavapa\u0308rast elu."}, {"text_idx": "#000023", "text": "Rahvarohketes siseruumides ja u\u0308histranspordis tasub kanda maski \u2013 siseruum on rahvarohke, kui inimeste vahel pole vo\u0303imalik hoida kahemeetrist vahemaad. Suu ja nina katmine takistab pisikute levimist. Kanna kaitsemaski vastavalt juhistele, meditsiinilist maski tuleb kanda va\u0308rviline pool va\u0308ljas. Mask ei asenda teisi nakatumist va\u0308hendavaid abino\u0303usid nagu ka\u0308tepesu vo\u0303i aevastamisel ja ko\u0308himisel suu ning nina katmine kas u\u0308hekordse salvra\u0308ti vo\u0303i varrukaga. Eriti oluline on end kaitsta haige la\u0308hikontaktsena."}, {"text_idx": "#000024", "text": "Kui on nakatumise kahtlus, pu\u0308si kodus ja helista oma perearstile, kes saab suunata testima. On va\u0308ga oluline, et nakatunud ja nende la\u0308hikontaktsed ja\u0308a\u0308ksid vo\u0303imalikult kiiresti isolatsiooni, et viirust mitte levitada. Ainult nii saame hoida viiruse leviku kontrolli all ning kaitsta riskiru\u0308hmade inimeste elusid ja tervist."}, {"text_idx": "#000025", "text": "Laadi Google Play vo\u0303i App Store\u2019i kaudu oma telefoni mobiilirakendus HOIA, mis teavitab sind, kui oled olnud la\u0308hikontaktis koroonaviiruse kandjaga. Samuti saad nii anonu\u0308u\u0308mselt teavitada teisi kasutajaid enda haigestumisest. Rakenduse kasutajate telefonid vahetavad omavahel anonu\u0308u\u0308mseid koode ning riik, rakenduse tootja ega telefoni tootja ei saa teada, kes kellega la\u0308hikontaktis oli. Loe lisa siit."}, {"text_idx": "#000026", "text": "COVID-19 on piisknakkushaigus, mida po\u0303hjustab aevastamisel ja ko\u0308himisel inimeselt inimesele ning saastunud pindade ja pesemata ka\u0308te kaudu leviv SARS-CoV-2 viirus."}, {"text_idx": "#000027", "text": "Tervise ja Heaolu Infosu\u0308steemide Keskuse andmetel on ta\u0308nase seisuga HOIA mobiilirakendust alla laaditud145 778 korda ja la\u0308bi selle on end haigeks ma\u0308rkinud 68 inimest."}, {"text_idx": "#000045", "text": "Tallinna verevarud on otsakorral: eriti oodatud on reesusnegatiivne veri (1)"}, {"text_idx": "#000046", "text": "Uus haigushu\u0308vitise kord sunnib to\u0308o\u0308tajaid haigena to\u0308o\u0308postile (2)"}, {"text_idx": "#000048", "text": "Kolm haiguspa\u0308eva rahata: Saabuval su\u0308gisviiruste hooajal na\u0308eme to\u0308o\u0308l kolleege nakatavaid ja poole vinnaga panustavaid to\u0308o\u0308tajaid (14)"}, {"text_idx": "#000049", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]